Legal Document

Category: 393

Text:
18. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 16775/218 της 22/29 Ιουν. 1978 (ΦΕΚ Β΄ 578) Περί αμοιβής εργασίας μαθητών-τεχνιτών. Έχοντας υπόψη: α.Τις διατάξεις του από 3/6.6.52 Β.Δ/τος «περί εκπαιδεύσεως μαθητών-τεχνιτών», όπως τροποποιήθηκε με το Β.Δ/γμα αριθ. 302/72 «περί τροποποιήσεως διατάξεως του από 3/6.6.52 Β.Δ/τος περί εκπαιδεύσεως μαθητών-τεχνιτών». β.Τις διατάξεις του Ν.Δ. 212/69 «περί οργανώσεως και διοικήσεως του Οργανισμού Απασχολήσεως Εργατικού Δυναμικού». γ.Τις διατάξεις του άρθρ. 15 (παρ. 1 εδάφ. α΄) του Νόμ. 709/77 «περί καθιερώσεως κινήτρων επαγγελματικής καταρτίσεως εργατικού δυναμικού και ρυθμίσεως συναφών θεμάτων». δ.Την πρόταση του Δ.Σ. του ΟΑΕΔ (απόφαση αριθ. 4331/8.4.78) που μας έστειλε με το έγγραφο αριθ. 74233 από 17 Απρ. 1978 ο Οργανισμός αυτός, αποφασίζουμε: 1.Ανακαθορίζουμε την αμοιβή εργασίας των μαθητών-τεχνιτών, ανάλογα με το εξάμηνο μαθητείας, σε ποσοστό επί του κατωτάτου ημερομισθίου άρρενος εργατοτεχνίτη (ανειδικεύτου), ως εξής: α)Για τις ειδικότητες διετούς μαθητείας. 1)Ειδικότητες Κόπτριας-Ράπτριας ετοίμων γυναικείων ενδυμάτων, Κόπτριας-Ράπτριας υποκαμίσων και Κομμωτρίας: 1ο εξάμηνο μαθητείας  25% 2ο      »               »          35% 3ο      »               »          50% 4ο      »               »          65% 2)Λοιπές ειδικότητες: 1ο εξάμηνο μαθητείας 30% 2ο      »               »         50% 3ο      »               »         70% 40      »               »         85% β)Για τις ειδικότητες τριετούς μαθητείας. 1)Ειδικότητες Κόπτου-Ράπτου και ΚόπτριαςΡάπτριας επί παραγγελία γυναικείων ενδυμάτων: 1ο εξάμηνο μαθητείας   25% 2ο      »              »            35% 3ο      »              »            50% 4ο      »              »            65% 5ο      »              »            80% 6ο      »              »            90% 2)Λοιπές ειδικότητες: 1ο εξάμηνο μαθητείας 35% 2ο      »             »           45% 3ο      »             »           55% 4ο      »             »           70% 5ο      »             »           85% 6ο      »             »         100% γ)Για τις ειδικότητες τετραετούς μαθητείας. 1ο εξάμηνο μαθητείας 30% 2ο      »             »          40% 3ο      »             »          50% 4ο      »             »          60% 5ο      »             »          70% 6ο      »             »          80% 7ο      »             »          90% 8ο      »             »         100%. 2.Με την εφαρμογή της αποφάσεως αυτής, που αρχίζει να ισχύει από 1ης Οκτ. 1978, παύουν να έχουν ισχύ τα ποσοστά αμοιβής, τα προβλεπόμενα από το Β.Δ. 302/72 καθώς και οι υπ’ αριθ. 15198/240/1973, 4938/137/1973, 20087/595/73 και 35025/2363/1976 αποφάσεις μας και γενικά κάθε προηγούμενη επί του ιδίου θέματος ρύθμιση. Η απόφαση αυτή να δημοσιευθεί στην Εφημερίδα της Κυβερνήσεως.